Ljubljana, 18. 4. 2016

Spoštovani starši!

Obveščamo vas, da se je naša šola vključila v humanitarni in ekološki projekt »Halo, si za to?«, ki ga organizirajo Rotary klubi po Sloveniji in Zveza prijateljev mladine Slovenije. Stare, odslužene, neuporabne, zlomljene, pa tudi nekoristne še delujoče mobilne telefone nameravajo prodati in s pridobljenimi sredstvi financirati različne projekte za otroke in mladostnike.

V Sloveniji je več kot 2 milijona neuporabnih telefonov, ti pa v sebi skrivajo pomembne surovine, ki so dragocene in jih težko pridobivamo (cink, baker, zlato). V projektu »Halo, si za to« jih bo odkupilo podjetje Aurenis d.o.o. ki se ukvarja z zbiranjem in predelavo nevarnih in nenevarnih odpadkov. Odpadni materiali bodo torej reciklirani in ponovno uporabljeni.

Za šole je predvideno 10 % denarja od količine zbranih telefonov na šoli. To pomeni, da če bi šola zbrala telefone v skupni teži ene tone, bi dobila nakazilo vrednosti denarja za 100 kg prodanih telefonov kot direktno finančno pomoč za dobrodelni šolski sklad.

**Akcija zbiranja bo potekala do petka, 6. maja 2016**. Mobilne telefone zbiramo v **avli šole pri vhodu v dežurno ložo**. Prosimo vas, da jih ločeno odlagate, in sicer v eno škatlo mobilne telefone, v drugo škatlo baterije in v tretjo škatlo polnilce.

Več o projektu lahko preberete na spletni strani <http://www.starmobi.si/>

Z akcijo bomo naredili nekaj dobrega za okolje, svojo šolo in tudi zase.

Lep pozdrav

Petra Novak Trobentar, Barbara Kampjut,

vodja projekta ravnateljica